**Nyilvános pályázati kiírás önkormányzati tulajdonban lévő lakás értékesítésére**

Pályázat kiírója: Kalocsa Város Önkormányzata (6300 Kalocsa, Szent István király út 35.)

Pályázat lebonyolítója: Kalocsai Polgármesteri Hivatal (6300-Kalocsa, Szent István király út 35.)

Ingatlan adatai:

kalocsai 344/1/A/11 hrsz.-ú és 344/1/A/12 hrsz-ú alatti lakás megnevezésű ingatlanok

**A Két külön hrsz.-ú ingatlan közös eljárásban kerül értékesítésre!**

**Cím: Kalocsa, Szent István király út 32. szám manzárd**

Ingatlan jellemzői:

 A társasház Kalocsa sétáló utcájában a Szent István király utca közepén helyezkedik el. Az épület 1990-ben épült, 3 emelet plusz manzárd szintes, sátortetős, tégla szerkezetű társasház.

A társasház 32-es számú bejárata a nyugati oldalon található. Építés éve: 1990-es évek egyedi tervezés alapján.

 A negyedik emeleten található, a kettő lakás besorolású ingatlan, ahova lépcsőn juthatunk fel. Lift nincs kialakítva az épületben. A manzárd szinten található ajtón belépve szerkezetkész padlásra jutunk. Itt egy légtérbe, válaszfalak nélkül helyezkednek el a 17 valamint a 34 m2-es lakás besorolású önálló hrsz.-ú ingatlanok. A padlásról nyílik egy külső nyitott terasz, ez a 34 m2-es lakás részéhez tartozik, ami szoba+terasz részből áll. A manzárd részben semmilyen közmű bekötés nincs kiépítve azonban a lehetősége adott, ennek pontos meghatározásához mérnöki és hatósági vizsgálatokra van szükség!

A kettő ingatlanra elővásárlási joga van a társasház 3. szintjén található 1-2-3 lakások tulajdonosainak számára. Az ingatlan(ok) így csak az elővásárlásra jogosultak lemondó nyilatkozata után értékesíthető más személy(ek) részére.

**Ingatlan minimális vételára: 1 900 000,- Ft + 3 800 000,- Ft**

**A Két külön hrsz.-ú ingatlan közös eljárásban kerül értékesítésre, ezért az ajánlatokat is együttesen kérjük megadni az ingatlanokra!**

Az ingatlanok megtekinthetők: 2025. június 12. 10-tól -12 óráig a helyszínen

Az ingatlant elővásárlási jog: terheli / nem terheli.

A pályázattal kapcsolatban felvilágosítás kérhető: 78-601-301/108-as mellék Dr. Látó Anita

és 601-301/106-as mellék telefonon, hétfő, szerda, péntek 8-12 óra között.

Az ajánlatok benyújtásának helye: Kalocsai Polgármesteri Hivatal- I. emelet 1. iroda (aljegyző)

A pályázatok benyújtásának ideje: 2025. június 20-tól 2025. július 4 –ig hétfő, szerda, péntek 8-12 óra személyesen, vagy postai úton.

Ajánlati kötöttség az ajánlati határidőt követő 60 napig áll fenn.

Az ajánlatokat egy példányba eredetiben aláírva kell megtenni a mellékelt ajánlattételi nyomtatványon.

Az ajánlatok bontása:2025. július 8. 14 óra , helye a Kalocsai Polgármesteri Hivatal I.e .33. irodája.

Az ajánlatok bontása nyilvános, ahol a Kiíró részéről a Gazdasági és Fejlesztési Bizottság egy tagja, és a lebonyolító Kalocsai Polgármesteri Hivatal 1 tagja legalább részt vesz.

Amennyiben több azonos összegű legmagasabb ajánlat érkezik, akkor ezen ajánlattevők között külön liciteljárásra kerül sor, ahol a kiinduló ár a megajánlott vételár, a licitlépcső 100.000,-Ft.

A liciteljárásról külön időpontjáról az érintettek értesítést kapnak.

A nyertes ajánlattevő az, aki a legmagasabb összegű ajánlatot teszi.

A vételár fizetésének módja: A szerződéskötéssel egyidejűleg egyösszegben, átutalással az önkormányzat által megadott számlaszámra.

A szerződéskötés az eredmény közlésétől számított 30 napon belül. Amennyiben a határidőben nem kerül sor a szerződés megkötésére, akkor a Kiíró jogosult a soron következő legmagasabb összeget megajánlott pályázóval szerződést kötni.

A szerződéskötéssel járó költségek ( pl.: ügyvédi díj, ingatlanbejegyzési költségek) a vevőt terhelik.

A pályázat eredményéről a Képviselő-testület dönt.

A pályázat kiírója fenntartja a jogát, hogy az eljárást indokolás nélkül eredménytelennek minősíti.

Kiíró fenntartja, hogy a nyertes ajánlattevő visszalépése esetén a soron következő legmagasabb ajánlattevővel köthet szerződést.

A pályázati kiírásban nem szabályozott esetekben az önkormányzat vagyonáról és a vagyongazdálkodás rendjéről szóló 5/2012. (VII.23.) önkormányzati rendelet szabályai az irányadók.

**Pályázati adatlap lakásértékesítéshez**

A pályázattal érintett lakás:……………………………………………………….

A megajánlott vételár:……………………………………………………………..

Ajánlattevő neve:………………………………………………………………….

Ajánlattevő címe:………………………………………………………………….

Nem természetes személy esetén képviselőjének neve:

…………………………………………………………………..

Nem természetes személy pályázó esetén csatolni szükséges arról szóló nyilatkozatot, hogy a pályázó átlátható szervezetnek minősül, továbbá 30 napnál nem régebbi, hiteles cégkivonatot, a
képviseletre jogosult aláírási címpéldányát.

Az önkormányzat adatvédelmi tájékoztatója az alábbi linken tekinthető meg:

http://www.kalocsa.hu/wp-content/uploads/2021/06/ADATVEDELMI-TAJEKOZTATO2.pdf

Kijelentem, hogy a pályázati kiírást megismertem, annak tartalmát elfogadom.

Dátum: …………………………………………………

aláírás:…………………………………………………